Document ID: 31982R2125

Title and Content:
***** ΚΑΝΟΝΙΣΜΟΣ (ΕΟΚ) αριθ. 2125/82 ΤΗΣ ΕΠΙΤΡΟΠΗΣ της 29ης Ιουλίου 1982 περί τροποποιήσεως του κανονισμού (ΕΟΚ) αριθ. 1603/79 περί καθορισμού του τρόπου καταβολής πριμοδοτήσεως στους παραγωγούς αμύλου πατάτας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί επιστροφών κατά την παραγωγή στους τομείς των σιτηρών και της όρυζας (3), όπως τροποποιήθηκε τελευταία από τον κανονισμό (ΕΟΚ) αριθ. 1460/82 (4), και ιδίως το άρθρο 8 αυτού, Εκτιμώντας: ότι οι πραγματοποιούμενες κατά τα τελευταία έτη πρόοδοι καθιστούν δυνατό έναν ακριβέστερο προσδιορισμό της περιεκτικότητας σε άμυλο της πατάτας· ότι πρέπει, κατά συνέπεια, να συμπληρωθεί δια της καταρτίσεως λεπτομερέστερων τιμοκαταλόγων το παράρτημα του κανονισμού (ΕΟΚ) αριθ. 1603/79 (5), όπως τροποποιήθηκε τελευταία από τον κανονισμό (ΕΟΚ) αριθ. 3480/80 (6)· ότι ο κανονισμός (ΕΟΚ) αριθ. 2124/82 της Επιτροπής (7) έχει τροποποιήσει τις ποσότητες πατατών που είναι αναγκαίες για την παραγωγή ενός τόνου αμύλου, οι οποίες καθορίζονται στον κανονισμό (ΕΟΚ) αριθ. 2102/75 της Επιτροπής (8)· ότι πρέπει να ληφθεί υπόψη η τροποποίηση αυτή στη στήλη 3 του παραρτήματος του ανωτέρω κανονισμού (ΕΟΚ) αριθ. 1603/79· ότι η πριμοδότηση που αναφέρεται στο άρθρο 3α του κανονισμού (ΕΟΚ) αριθ. 2742/75 τροποποιείται με ισχύ που υπολογίζεται από την 1η Αυγούστου 1982· ότι η τροποποίηση αυτή πρέπει να ανταποκρίνεται στα ποσά που αναφέρονται στη στήλη 4 του εν λόγω παραρτήματος· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 1603/79 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την 1η Αυγούστου 1982. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 29 Ιουλίου 1982.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2416
2972
2736
1155

EuroVoc IDs (Expanded): 2416
2972
2736
1155

Dataset Source: meu

Split: train